Diari Oficial de la Generalitat Valenciana


Sumari del DOGV 3679, del 02-02-2000 (2000/481)

Informació pública de les bases de la convocatòria per a la provisió, per promoció interna, de places de personal laboral d’encarregat d’activitats esportives, oficial de manteniment i oficial de manteniment de jardins.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3679

Data del DOGV
:   02-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/481


Data del document
:   29-12-1999

Organisme emissor
:   Ajuntament de Gandia

Tipus de document
:   Convocatòria

Descriptors 

:   * Gandia
    * administració local
    * concurs administratiu
    * esport

Informació pública de les bases de la convocatòria per a la provisió, per promoció interna, de places de personal laboral d'encarregat d'activitats esportives, oficial de manteniment i oficial de manteniment de jardins. [2000/A481]
  
De conformitat amb el que ha acordat la Comissió de Govern de l'Ajuntament de Gandia en la sessió del dia 28 de desembre de 1999, sobre l'aprovació de les bases per a la selecció de personal laboral (promoció interna), vacants en la plantilla municipal i anunciada en l'oferta d'ocupació pública de 1999, mitjançant resolució de l'Alcaldia Presidència d'aquesta mateixa data, s'ha resolt el que segueix:
  
Únic
  
Convocar proves per a la selecció de personal laboral (promoció interna), de conformitat amb les bases aprovades per la Comissió de Govern en la sessió de 28 de desembre de 1999 i que tenen el tenor literal següent:
  
Bases de la convocatòria per a la provisió, per promoció interna, de places de personal laboral vacants en la plantilla d'aquest ajuntament (encarregat d'activitats esportives, oficial de manteniment i oficial de manteniment de jardins).
  
Primera. Objecte
  
L'objecte d'aquesta convocatòria és la provisió, mitjançant promoció interna, de les places que s'assenyalen en la relació de personal laboral de l'Ajuntament de Gandia.
  
Places Nombre
  
Encarregat d'activitats esportives 1
  
Oficial de manteniment 8
  
Oficial de manteniment de jardins 8
  
Les places convocades s'equipararan als efectes de titulació exigida, amb els següents grups de l'article 25 de la Llei 30/1984:
  
- Plaça d'encarregat d'activitats esportives: nivell de titulació equiparat al del grup C.
  
- Places d'oficial de manteniment: nivell de titulació equiparat al del grup D.
  
- Places d'oficial de manteniment de jardins: nivell de titulació equiparat al del grup D.
  
Les persones seleccionades percebran les retribucions que s'assenyalen, en cada moment, d'acord amb la normativa jurídica aplicable
  
Segona. Normativa aplicable
  
El procés selectiu s'ajustarà al que disposen aquestes bases, i en allò no previst en elles es regirà per la Llei 30/1984, de 2 d'agost, la Llei 7/1985, de 2 d'abril, el Reial Decret Legislatiu 781/1986, de 18 d'abril, el Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana, el Decret 33/1999, de 9 de març, del Consell de la Generalitat Valenciana, el Reial Decret 896/1991, de 7 de juny, el Reial Decret 364/1995, de 10 de març, i per la resta de les disposicions legals i reglamentàries aplicables.
  
Tercera. Sistema de provisió
  
Les places seran cobertes mitjançant el sistema de concurs oposició restringit per promoció interna, en la forma que es determina:
  
- Encarregat d'activitats esportives: d'entre els coordinadors esportius de la plantilla laboral d'aquest ajuntament.
  
- Oficials de manteniment i oficials de manteniment de jardins: d'entre els operaris de la plantilla laboral d'aquest ajuntament.
  
Quarta. Requisits
  
Per a ser admeses en el procés selectiu de promoció interna, caldrà que les persones aspirants complisquen els requisits següents:
  
- Per a encarregat d'activitats esportives, caldrà acreditar una antiguitat de, com a mínim, dos anys com a coordinador esportiu en la plantilla laboral de l'Ajuntament de Gandia. Així mateix, s'exigirà la possessió del títol de Batxiller Superior o equivalent.
  
- Per a oficial de manteniment i oficial de manteniment de jardins, caldrà acreditar una antiguitat de, com a mínim, dos anys com a operari o peó en la plantilla laboral de l'Ajuntament de Gandia. Així mateix, s'exigirà la possessió del títol de Graduat Escolar o equivalent, o posseir una antiguitat de 10 anys com a operari o peó en la plantilla laboral de l'Ajuntament de Gandia.
  
Cinquena. Instàncies
  
Les persones que desitgen participar en les proves selectives hauran de sol·licitar-ho mitjançant una instància que es dirigirà a la Presidència de la corporació i es presentarà al Registre General durant el termini de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado.
  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
El model d'instància per a prendre part en les proves selectives serà facilitat gratuïtament per l'ajuntament (Oficina d'Informació). Els drets d'examen seran pagats per les persones aspirants abans de presentar la instància, que ascendeixen a un import de 2.000 pessetes per a la plaça d'encarregat d'activitats esportives i de 1.000 pessetes per a les places d'oficial de manteniment i oficial de manteniment de jardins. Caldrà adjuntar a la instància un resguard acreditatiu del seu ingrés en el compte 2077/0107/31/8768269629 de Bancaixa, O.P. de Gandia, a nom de l'Ajuntament de Gandia. Si el pagament es va efectuar mitjançant gir postal o telegràfic es consignarà en la instància el número de gir.
  
Per a ser admeses i prendre part en les proves selectives, a més de les seues circumstàncies personals, les persones sol·licitants hauran de manifestar en les instàncies que compleixen tots els requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Aquestes condicions s'hauran de mantenir al llarg de tot el procés selectiu, durant el qual, en qualsevol moment, podran ser requerides les persones aspirants per a efectuar les comprovacions oportunes.
  
Sisena. Admissió de persones aspirants
  
Expirat el termini d'admissió d'instàncies, mitjançant una resolució de l'Alcaldia s'aprovaran les llistes provisionals de persones aspirants admeses i excloses, que es faran públiques en el Butlletí Oficial de la Província i al tauler d'edictes de la casa consistorial; contra aquesta resolució es podrà presentar una reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució que aprove les llistes definitives, que es faran públiques, així mateix, en la forma indicada.
  
En el cas que no es presente cap reclamació, les llistes provisionals esdevindran automàticament definitives, i es farà constar en la resolució de l'Alcaldia.
  
Els errors de fet podran esmenar-se en qualsevol moment, d'ofici o a petició de la persona interessada.
  
En tot cas, a fi d'evitar errors i, en el cas que es produïsquen, possibilitar l'esmena dins del termini i en la forma escaient, les persones aspirants comprovaran, fefaentment, no sols que no figuren en la relació d'excloses, sinó, a més, que els seus noms consten en la d'admeses.
  
Si en qualsevol moment del procés selectiu el tribunal s'assabentara que alguna de les persones aspirants no posseeix la totalitat dels requisits exigits en aquestes bases, amb la prèvia audiència de la persona interessada, se'n proposarà l'exclusió a l'alcalde president de l'ajuntament, indicant les inexactituds o falsedats formulades per la persona aspirant en la sol·licitud d'admissió a les proves selectives i als efectes oportuns.
  
Setena. Tribunal qualificador
  
El tribunal qualificador que jutjarà el procés selectiu estarà compost de la manera següent:
  
President: el de la corporació, o membre d'aquesta en qui delegue.
  
Secretari: el de la corporació o funcionari en qui delegue.
  
Vocals.
  
- Un representant de la Generalitat Valenciana.
  
- Dos tècnics o experts designats pel president de la corporació.
  
- Dos representants del personal de la corporació proposats per les dues organitzacions sindicals més representatives a l'ajuntament (un per cada una de les organitzacions sindicals).
  
Podran assistir a les sessions del tribunal, tot i no formar-ne part, un membre corporatiu representant de cada grup polític municipal, que actuaran, amb veu i sense vot.
  
La designació dels membres del tribunal inclourà la dels suplents respectius i es farà pública en el Butlletí Oficial de la Província, així com al tauler d'anuncis de la corporació.
  
La composició del tribunal serà predominantment tècnica i els vocals hauran de posseir un nivell de titulació o especialització iguals o superiors als exigits per a l'accés a la plaça convocada.
  
L'ajuntament sol·licitarà als òrgans corresponents la designació dels representants respectius, que haurà d'efectuar-se en el termini dels 20 dies següents al de la recepció de la sol·licitud.
  
El tribunal podrà disposar la incorporació als seus treballs, per a alguna o algunes proves, d'assessors o assessores que es limitaran a l'exercici de la seua especialitat tècnica, d'acord amb la qual col·laboraran amb el tribunal. Quan concórreguen en el tribunal alguna de les circumstàncies previstes en l'article 28 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir i notificaran aquesta circumstància a l'Alcaldia Presidència; així mateix, les persones aspirants podran recusar-los en la forma establida en l'article 29 de l'esmentada llei.
  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen esdevenir-se durant la realització de les proves, per a adoptar els acords necessaris que garantisquen l'ordre degut en aquestes en tot allò no previst en les bases i per a l'adequada interpretació d'aquestes.
  
Tots els membres del tribunal tindran veu i vot, inclòs el secretari, que actuarà, també, com a vocal.
  
En cada sessió del tribunal podran participar els membres titulars presents en el moment de la seua constitució, i si estan absents, els suplents, sense que puguen substituir-se entre si en la mateixa sessió.
  
Si, una vegada constituït el tribunal i iniciada la sessió, se n'absenta el president, aquest designarà, d'entre els vocals concurrents, el que els substituirà durant la seua absència.
  
A l'efecte d'assistència, el tribunal que actue en aquestes proves tindrà la categoria tercera establida en l'article 33.2 del Reial Decret 236/1998, de 4 de març.
  
Vuitena. Calendari de les proves
  
La data, hora i lloc de l'inici de les proves selectives s'anunciarà en el Butlletí Oficial de la Província.
  
Una vegada iniciades les proves selectives, no serà obligatòria la publicació dels anuncis successius dels restants exercicis i incidències en el Butlletí Oficial de la Província. El tribunal haurà de fer públic aquests anuncis al local on s'hagen realitzat les anteriors proves i al tauler d'anuncis de l'ajuntament, amb una antelació de 12 hores si es tracta del mateix exercici, o de 48 hores si es tracta d'un de nou.
  
L'ordre d'actuació de les persones aspirants en aquells exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat a què es refereix l'article 10.3 del Decret 33/1999, de 2 de març, del Consell de la Generalitat Valenciana.
  
Les persones aspirants seran convocades en crida única, llevat de casos de força major degudament justificats i apreciats lliurement pel tribunal. La no-presentació d'una persona aspirant, en el moment de ser cridada a qualssevol dels exercicis obligatoris, determinarà automàticament la pèrdua del seu dret a participar en el mateix exercici i en els successius; i per això quedarà exclosa del procés selectiu.
  
El tribunal podrà requerir en qualsevol moment que cada una de les persones aspirants acredite la seua identitat, i a aquest efecte hauran d'anar proveïdes amb el Document Nacional d'Identitat.
  
Entre l'acabament d'un exercici i l'inici del següent haurà de transcórrer un termini mínim de 72 hores i un màxim de 45 dies naturals.
  
Novena. Desenvolupament de les proves selectives
  
Les proves constaran d'una fase d'oposició i una altra de concurs.
  
Fase d'oposició
  
Els exercicis de l'oposició seran els següents segons la plaça a què s'aspire:
  
- Per a encarregat d'activitats esportives: dos exercicis de caràcter obligatori i eliminatori:
  
Primer. De coneixement del temari. Consistirà a contestar per escrit, en un temps màxim de dues hores, tres temes determinats a l'atzar d'entre els inclosos en el programa annex de la convocatòria, un per cada un dels tres grups en què se subdivideix; i al qual ja li ha sigut aplicada l'exempció de matèries d'acord amb el que disposa l'article 80.3 del Reial Decret 346/1995, de 10 de març.
  
Segon. De caràcter pràctic. Es desenvoluparà per escrit durant un període màxim de tres hores i consistirà en la redacció d'un informe sobre dos supòsits pràctics que plantejarà el tribunal immediatament abans de l'inici de l'exercici, relatius a tasques relacionades amb el lloc de treball.
  
- Per a oficial de manteniment i oficial de manteniment de jardins: dos exercicis de caràcter obligatori i eliminatori:
  
Primer. De coneixement del temari. Es divideix en dues parts:
  
Primera part: test de coneixement del temari. Consistirà a contestar un test de 25 preguntes quadriopcionals relacionades amb el temari, en un temps de 25 minuts. Les respostes correctes es valoraran amb 0,20 punts cada una d'elles. No s'aplicarà cap penalització per resposta incorrecta. Per al cas d'oficial de manteniment, cada persona aspirant elegirà un test d'entre els tres que facilite el tribunal d'acord amb les principals especialitats.
  
Segona part: consistirà a contestar verbalment, en un temps màxim de 15 minuts, dos temes determinats a l'atzar d'entre els inclosos en el temari annex, immediatament abans de l'inici d'aquesta segona part. Un dels temes s'elegirà entre els temes de dret i de seguretat i higiene en el treball. L'altre tema es referirà als temes d'especialitat; en aquest cas, la persona aspirant triarà un tema d'entre dos seleccionats a l'atzar. El tribunal podrà atorgar, en aquesta part, una puntuació màxima de 5 punts.
  
Segon. De caràcter pràctic. Consistirà a efectuar, durant un període màxim d'una hora, un treball pràctic que plantejarà el tribunal immediatament abans de l'inici de l'exercici, relacionat amb les tasques pròpies del lloc de treball.
  
Fase de concurs
  
Els mèrits al·legats es valoraran d'acord amb el barem següent:
  
- Antiguitat. Fins a un màxim de 3,5 punts.
  
Per cada mes complet de serveis en propietat: 0,04 punts.
  
- Coneixement del valencià. Fins a un màxim d'1,5 punts, sempre que s'acredite la possessió del certificat o homologació pertinents expedits per la Junta Qualificadora de Coneixements del Valencià, d'acord amb l'escala següent:
  
a) Coneixement oral: 0,50 punts.
  
b) Coneixement de grau elemental: 1 punt.
  
c) Coneixement de grau mitjà: 1,25 punts.
  
d) Coneixement de grau superior: 1,5 punts.
  
En el cas d'acreditar diversos certificats, únicament es valorarà el de major puntuació.
  
- Cursos de formació. Per la realització de cursos organitzats per entitats públiques, o privades de reconegut prestigi a parer del tribunal, sobre matèries relacionades per les funcions atribuïdes al lloc de treball i justificades mitjançant un certificat de l'organisme que les haja impartit, fins a un màxim de 2 punts.
  
. De 70 hores de duració, o més: 1 punt.
  
. De 50 fins a 69 hores de duració: 0,75 punts.
  
. De 25 fins a 49 hores de duració: 0,50 punts.
  
. De 15 fins a 24 hores de duració: 0,25 punts.
  
No podran ser objecte de valoració els cursos de menys de 15 hores, o de duració no especificada, així com aquelles activitats de naturalesa distinta als cursos, com ara jornades, taules redones, trobades, seminaris o semblants.
  
- Altres mèrits, fins a un màxim de 0,50 punts, a valorar discrecionalment pel tribunal. Es valoraran en aquest apartat les titulacions relacionades amb el lloc de treball.
  
Diez. Qualificació y valoració
  
Cadascun dels exercicis de l'oposició serà qualificado de 0 a 10 punts,sent-ne eliminades les persones aspirants que no arriben a un mínim de 5 punts en el conjunt de cada exercici. La puntuació total del primer exercici per a oficial de manteniment i oficial de manteniment de jardins s'obtindrà mitjançant la suma de les puntuacions obtingudes en cada una de les parts de l'exercici.
  
Per a declarar que les persones aspirants han superat cada exercici, el tribunal actuarà de conformitat amb el que disposa l'article 26.4 de la Llei 30/1992, de 26 de novembre. Entre les persones aprovades i suspeses, el tribunal determinarà la qualificació de cada exercici per la suma de les qualificacions dels membres del tribunal, dividida pel nombre d'aquests, amb el ben entés que les persones suspeses no podran arribar a la puntuació de 5 i les persones aprovades hauran d'arribar a 5 o més punts.
  
En el primer exercici el tribunal valorarà els coneixements sobre els temes exposats.
  
En el segon exercici el tribunal valorarà la presentació i correcció del treball, la sistemàtica en el plantejament i el coneixement i adequada aplicació de la normativa vigent o dels instruments que cal utilitzar.
  
En la fase de concurs, que serà prèvia a la d'oposició, el tribunal únicament valorarà els mèrits detallats en la base anterior, al·legats en la instància i acreditats mitjançant documents originals o fotocòpies degudament compulsades. Els mèrits hauran d'estar referits a la data d'acabament del termini de presentació d'instàncies.
  
La fase de concurs no podrà tenir-se en compte per a superar les proves de la fase d'oposició.
  
La qualificació total del procés selectiu estarà determinada per la suma de les puntuacions obtingudes en cada un dels exercicis i la puntuació obtinguda en la fase de concurs; d'acord amb això, el tribunal formularà la relació de persones aprovades per ordre de puntuació sense que puga declarar que han superat les proves selectives un nombre superior de persones aspirants al de places convocades.
  
El tribunal elevarà una proposta de nomenament a l'Alcaldia a favor de les persones aspirants aprovades. Així mateix, es faculta el tribunal per a proposar a l'ajuntament la constitució d'una bossa per a possibles interinatges, integrada per les persones que, no havent sigut declarades aprovades, a parer del tribunal, hagen demostrat la seua qualificació durant el procés selectiu.
  
Onze. Presentació de documents
  
Les persones aspirants presentaran al Servei de Personal de l'ajuntament, dins del termini de 20 dies naturals, comptadors a partir de la publicació de la llista de persones aprovades, els documents que acrediten que compleixen les condicions per a prendre part en el concurs oposició i que són:
  
a) Certificat expedit per la Secretaria de l'Ajuntament de Gandia, acreditant la condició de personal laboral de plantilla de la corporació, bé com a coordinador esportiu o bé com a operari o peó, i totes aquelles circumstàncies que consten en el seu expedient.
  
b) Còpia autenticada o fotocòpia (acompanyada de l'original per a ser compulsat) de la titulació exigida.
  
Correspon a l'autoritat acadèmica competent declara l'equivalència de títols.
  
Si, dins del termini indicat i llevat de causes de força major, no presentaren la documentació, o presentant-la no compliren els requisits exigits, no podran ser nomenades i quedaran anul·lades totes les seues actuacions, sense perjudici de la responsabilitat en què puguen incórrer per falsedat en la instància. En aquest cas, es formularà una proposta a favor de les persones que, havent superat els exercicis de l'oposició, càpien en el nombre de places convocades.
  
Una vegada aprovada la proposta per l'Alcaldia, les persones aspirants nomenades hauran de prendre possessió en el termini d'un mes, comptador des de l'endemà de la notificació del nomenament. Si no en prenen possessió en el termini assenyalat, sense una causa justificada, perdran tots els drets derivats de la superació de les proves i subsegüent nomenament; en aquest cas, l'alcaldia haurà de nomenar la persona o persones aspirants que, havent superat totes les proves càpien en el nombre de places objecte de provisió.
  
En l'acte de presa de possessió, la persona aspirant nomenada haurà de prestar jurament o promesa a què es refereix l'article 32.c del Text Refós de la Llei de la Funció Pública Valenciana (Diari Oficial de la Generalitat Valenciana de 30 de novembre de 1995, número 2.637).
  
Des del moment de la seua presa de possessió, les persones aspirants que resulten nomenades per a ocupar les places quedaran sotmeses al règim d'incompatibilitats previstes en la legislació vigent.
  
Dotze. Incidències
  
El tribunal queda autoritzat per a resoldre els dubtes que es presenten i adoptar els acords que calguen per al bon ordre en el procés selectiu en tot allò no previst en aquestes bases.
  
Tretze. Recursos
  
Contra aquestes bases i la convocatòria corresponent, actes que exhaureixen la via administrativa, es pot interposar:
  
A) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar aquest recurs serà d'un mes, comptador des de l'endemà de la publicació d'aquestes bases en el Butlletí Oficial de la Província de València i en el Diari Oficial de la Generalitat Valenciana. Una vegada interposat el recurs, no podrà interposar-se un recurs contenciós administratiu fins que aquell siga resolt expressament o s'haja desestimat per silenci pel transcurs d'un mes, comptador des de la data de la seua interposició, sense haver-se notificat la seua resolució; en aquest cas quedarà expedita la via contenciosa administrativa.
  
B) Recurs contenciós administratiu, directament, davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és: a) de dos mesos, comptadors des de la publicació d'aquestes bases en el Butlletí Oficial de la Província i en el Diari Oficial de la Generalitat Valenciana, si no s'ha interposat el potestatiu recurs de reposició; b) de dos mesos, comptadors des del dia de la notificació de la resolució expressa del recurs de reposició; o c) de dos mesos, comptadors a partir del transcurs d'un mes des la interposició del recurs de reposició sense haver-se notificat resolució expressa d'aquest.
  
 Contra les resolucions i els actes de tràmit que no exhaureixen la via administrativa, quan aquests decideixen directament o indirectament el fons de l'assumpte, determinen la impossibilitat de continuar el procediment, produïsquen indefensió o perjudici irreparable a drets i interessos legítims, les persones interessades podran interposar el recurs d'alçada en el termini d'un mes davant de l'òrgan superior jeràrquic del que els va dictar.
  
ANNEX
  
Temari del concurso oposició per a cobrir places de personal laboral, torn de promoció interna.
  
Encarregat d'activitats esportives
  
Grup primer:
  
Tema 1. La Constitució espanyola de 1978. Principis generales.
  
Tema 2. El règim local espanyol. Principis constitucionals. El municipi. El terme municipal. La població i l'empadronament.
  
Tema 3. L'organització municipal. Competències. Règim de funcionament dels òrgans.
  
Tema 4. L'administrat. Col·laboració i participació dels ciutadans en les funcions administratives. El procediment administratiu.
  
Tema 5. El pressupost municipal. Estructura. Bases d'execució.
  
Tema 6. El personal al servei de les administracions públiques: classes. Drets i deures. Incompatibilitats. Règims disciplinaris.
  
Tema 7. L'acte administratiu. Concepte i elements.
  
Tema 8. El procediment administratiu i les seues fases. Recursos administratius.
  
Grup segon:
  
Tema 7. L'esport. Temps lliure i oci en la societat actual.
  
Tema 8. Aspectes generals de l'entrenament esportiu.
  
Tema 9. Esport en la infància.
  
Tema 10. Conceptes bàsics sobre instal·lacions esportives. Mesures de les pistes i terrenys de joc. Normes NIDE.
  
Tema 11. L'atletisme com a esport. Modalitats.
  
Tema 12. Aspectes tecnicotàctics dels esports de rem, bàsquet, futbol i handbol.
  
Tema 13. Direcció d'entrenaments i partits. Bases del entrenament.
  
Tema 14. Avaluació física de l'esportista.
  
Tema 15. Resistència, velocitat, força, flexibilitat, coordinació i equilibri.
  
Tema 16. Esport base. Principis rectors de l'aprenentatge i la competició.
  
Grup tercer:
  
Tema 17. Les activitats físiques en la naturalesa. Tipus, classificació, programació i organització.
  
Tema 18. La competició esportiva. Tipus i formes d'organitzar-les.
  
Tema 19. Modes de gestió esportiva dels serveis públics.
  
Tema 20. La direcció esportiva i l'estructuració de les organitzacions esportives.
  
Tema 21. Competències de l'estat en matèria esportiva. Competències de la Comunitat Autònoma Valenciana en matèria esportiva. Competències dels ens locals.
  
Tema 22. Legislació bàsica fonamental referida a l'esport.
  
Tema 23. Entitats esportives: els clubs i les federacions esportives.
  
Oficial de manteniment
  
Tema 1. Interpretació senzilla de croquis i d'escales de mides.
  
Tema 2. Materials de construcció.
  
Tema 3. Estris, eines i maquinària específics de l'ofici de la construcció: descripció, característiques, ús i manteniment.
  
Tema 4. Nocions sobre senyalització viària horitzontal i vertical.
  
Tema 5. L'Estatut dels Treballadors. Drets i deures laborals bàsics. Drets i deures derivats del contracte de treball.
  
Tema 6. Sistemes de pastament segons morter i pastes. Dosificacions de morters i formigons, segons la sua utilització.
  
Tema 7. Instal·lacions i materials elèctrics.
  
Tema 8. El manteniment del mobiliari urbà.
  
Tema 9. La pintura d'exteriors i interiors. La pintura del mobiliari urbà. Classes de pintures i la seua utilització.
  
Tema 10. Seguretat i higiene en el treball.
  
Tema 11. Manteniment d'instal·lacions esportives.
  
Oficial de manteniment de jardins
  
Tema 1. Sòls i fertilització.
  
Tema 2. Maquinària i eines de jardineria.
  
Tema 3. Poda en jardineria.
  
Tema 4. Reconeixement d'espècies arbòries, arbustos, etc. dels jardins de Gandia.
  
Tema 5. Plantacions, trasplantaments, replantejaments i lectura senzilla de plànols.
  
Tema 6. Regatges. Assistència a la instal·lació i manteniment.
  
Tema 7. Gespes, sembres i manteniment.
  
Tema 8. Vivers. Multiplicació vegetal.
  
Tema 9. L'Estatut dels Treballadors. Drets i deures laborals bàsics. Drets i deures derivats del contracte de treball.
  
Tema 10. Plagues i malalties. Control.
  
Tema 11. Seguretat i higiene en el treball.